label_title: Intervenció cubana a Angola
label_desc: La intervenció cubana a Angola es va produir durant els primers anys de la Guerra Civil angolesa. Al novembre de 1975, a la vigília de la independència d'Angola, Cuba va iniciar una gran intervenció militar en suport del Moviment Popular per a l'Alliberament d'Angola (MPLA), d'orientació marxista-leninista contra la intervenció de la Sud-àfrica de l'apartheid que donava suport als grups rivals Front Nacional d'Alliberament d'Angola (FNLA) i UNITA, que també gaudien del suport del Zaire i, en menor mesura, dels Estats Units. A finals de 1975 l'exèrcit cubà a Angola tenia més de 25.000 efectius. Després de la retirada del Zaire i Sud-àfrica, les forces cubanes van romandre a Angola per recolzar el govern del MPLA contra UNITA en la Guerra Civil angolesa.